Source: http://krupina.sk/?stranka=vzn&vzncislo=05&vznrok=2012
Timestamp: 2017-03-30 14:36:46+00:00

Document:
Slovenské aktuality Investori považujú ekonomiku Slovenska za najlepšiu za 8 rokovBratislava bola piatym najvýkonnejším regiónom EÚFico: Slovensko bude v boji proti korupcii spolupracovať s OECDPoškodzujú výpovede 'kajúcnikov' ďalších obžalovaných?Hollande: S Britmi musíme rokovať najprv o odchode, až potom o budúcnostiPoisťovňa Union zverejnila rebríček najlepších a najhorších nemocníc Počasie Počet zobrazení: tlačiť článok VZN číslo 05/2012Všeobecne záväzné nariadenie č. 5/2012 ktorým sa vyhlasujú záväzné časti Územného plánu mesta Krupina Mestské zastupiteľstvo v Krupine na základe ustanovenia § 11 ods. 3 písm. c) a g) zákona č. 369/1990 Zb. o obecnom zriadení v znení neskorších predpisov, v súlade s ustanovením § 27 ods. 3 zákona č. 50/1976 Zb. v znení neskorších predpisov vydáva toto všeobecne záväzné nariadenie, ktorým sa vyhlasujú záväzné časti Územného plánu mesta Krupina podľa zmien a doplnkov č. 6
§ 1 Zásady a regulatívy priestorového usporiadania a funkčného využitia (1)	Vymedzujú sa funkčné plochy bývania formou výstavby rodinných domov v rozsahu ako je dokladovaná v grafickej časti dokumentácie„ Územný plán mesta Krupina, Zmeny a doplnky č. 6, lokalita nad Kltipochom“ (ďalej len "ZaD").
(2)	Priestorové usporiadanie výstavby riešiť samostatne stojacimi domami.
(3)	Pri zachovaní stanoveného percenta zastaviteľnosti, nezastavané plochy využiť pre súkromnú rekreáciu a zeleň.
§ 2 Určenie prípustných, obmedzujúcich alebo vylučujúcich podmienok na využitie jednotlivých plôch a intenzitu ich využitia (1)	Prípustná funkcia: stavby pre bývanie v rodinných domoch.
(2)	Obmedzujúce podmienky:
a)	percento celkovej zastaviteľnosti na maximálne 65% (za zastavané plochy sú považované plochy pod pozemnými stavbami, cestami, chodníkmi, cyklotrasou, parkoviskami a spevnené plochy),
b)	hluk v priestore pred oknami obytných miestností do 50 dB cez deň a večer a do 45 dB v noci
(3)	Vylučuje sa priemyselná a poľnohospodárska výroba.
§ 3 Zásady a regulatívy verejného dopravného a technického vybavenia územia (1)	Vybudovať prístupové obslužné komunikácie s bezprašnou úpravou povrchu
(2)	Vybudovať technickú infraštruktúru
(3)	Splaškové vody z územia odviesť splaškovou kanalizáciou do existujúcej kanalizačnej siete, dažďové vody odviesť dažďovou kanalizáciou do recipientu
(4)	Odvedenie vôd z povrchového odtoku do podzemných vôd z budúcich spevnených miestnych obslužných komunikácií viesť cez zariadenia obmedzujúce vstup znečisťujúcich látok do podzemných vôd
§ 4 Zásady a regulatívy zachovania kultúrnohistorických hodnôt, ochrany a využívania prírodných zdrojov, ochrany prírody a tvorby krajiny Pri zemných prácach je možný výskyt archeologických nálezov. Pri prípadnom náleze je potrebné postupovať v zmysle platnej legislatívy.
§ 5 Zásady a regulatívy starostlivosti o životné prostredie (1)	Nepripustiť aktivity, ktoré môžu byť zdrojom znečistenia životného prostredia, živelné skládky stavebného a domového odpadu.
(2)	Minimalizovať eróziu pôdy splavovaním pri výstavbe, zatrávňovať nezastavané plochy. V maximálnej miere navrhnúť izolačnú a verejnú parkovú zeleň.
(3)	Splaškové odpadové vody odvádzať do verejnej splaškovej kanalizácie.
(4)	Parkoviská zabezpečiť ochranou proti znečisteniu pôd a vôd.
(5)	Odpadové hospodárstvo riešiť v súlade s platnou legislatívou.
(6)	Pre obmedzenie negatívnych vplyvov znečistenia ovzdušia prašnosťou vyhotoviť cestné a pešie komunikácie s pevným povrchom.
(7)	Pre ochranu ovzdušia prašnosťou nezastavané plochy zatrávniť.
(8)	Najneskôr v územnom konaná preukázať hodnoty radónu v pôdnom vzduchu. Určiť kategóriu radónového rizika a v prípade potreby navrhnúť príslušné opatrenia.
§ 6 Vymedzenie zastavaného územia obce (1)	Zastavané územie vymedzené k 1.1.1990 zostáva nezmenené.
(2)	Súčasné zastavané územie sa rozširuje o funkčnú plochu bývania vymedzenú vo výkrese č. 2a, grafickej časti ZaD.
§ 7 Vymedzenie ochranných pásiem a chránených území (1)	Ochranné pásmo (ďalej len „OP“) 1,5 m od okrajov potrubia obojstranne pri vodovodnom a kanalizačnom potrubí s priemerom do 500 mm.
(2)	OP 2,5 m od okrajov potrubia obojstranne pri vodovodnom a kanalizačnom potrubí s priemerom nad 500 mm
(3)	OP 3 m obojstranne od okrajov potrubia Pohronského skupinového vodovodu.
(4)	OP 4 m pre plynovody a plynové prípojky s menšou svetlosťou do 200 mm.
(5)	OP 8 m pre plynovody a plynové prípojky s menšou svetlosťou do 500 mm.
(6)	OP 1 m pre nízkotlakové a strednotlakové plynovody a plynové prípojky, ktorými sa rozvádza plyn v zastavanom území obce.
(7)	OP 8 m pre technologické objekty (regulačné stanice).
(8)	OP 10 m pri strednotlakových plynovodoch a plynových prípojkách na voľnom priestranstve a v nezastavanom území.
(9)	Chránené územia:
a)	dobývací priestor (DP) Krupina - Hanišberg - stavebný kameň -andezit (502); EUROVIA - Kameňolomy, s.r.o., Košice - Barca,
b)	ložisko nevyhradeného nerastu (LNN) "Krupina - Kňazova Hora, stavebný kameň _ andezit (4041 )"; ŠGÚDŠ Bratislava,
c)	ložisko nevyhradeného nerastu (LNN) „Krupina - Sixovka, stavebný kameň -andezit (4042)“; ŠGÚDŠ Bratislava,
d)	prieskumné územie Krupina, Havran - Čierna hora - termálne podzemné vody, určené pre držiteľa prieskumného územia SLOVENSKÁ GEOLOGICKÁ a.s., Gbely, s platnosťou do 19.10.2014,
e)	prieskumné územie Krupina - Hanišberg - termálne podzemné vody, určene pre držiteľa prieskumného územia GEO Hanišberg s.r.o., Krupina, s platnosťou do 16.07. 2013.
§ 8 Určenie, na ktoré časti obce je potrebné obstarať a schváliť územný plán zóny Plochy na verejnoprospešné stavby, na vykonania delenia a sceľovania pozemkov, na asanáciu a na chránené časti krajiny Neurčujú sa. Pre obytné územie riešené v ZaD je potrebné vypracovať urbanistickú štúdiu ako územnoplánovací podklad pre územné rozhodovanie.
§ 9 Plochy na verejnoprospešné stavby, na vykonania delenia a sceľovania pozemkov, na asanáciu a na chránené časti krajiny Plochy pre verejnoprospešné stavby sú plochy pre:
a)	Miestne a obslužné komunikácie
b)	Trasy technickej infraštruktúry a jej ochranných pásiem
§ 10 Zoznam verejnoprospešných stavieb
Verejnoprospešné stavby sú stavby:
a)	prístupovú komunikáciu do fotovoltaickej elektrárne,
b)	športové ihrisko – športová zóna pri novom cintoríne.
§ 11 Schéma záväzných častí riešenia a verejnoprospešných stavieb (1)	Záväzné časti riešenia platia pre riešené územie.
(2)	Záväzný je výkres č. 9 grafickej časti ZaD.
Záverečné ustanovenia (1)	Toto všeobecne záväzné nariadenie č. 5/2012 schválilo Mestské zastupiteľstvo v Krupine na svojom zasadnutí dňa 16.5.2012 uznesením č. 57/2012-MsZ a nadobúda účinnosť 15. dňom odo dňa jeho vyvesenia na úradnej tabuli.
Vyvesené na úradnej tabuli dňa 18. mája 2012

References: § 11
 § 27

§ 1

§ 2

§ 3

§ 4

§ 5

§ 6

§ 7

§ 8

§ 9

§ 10

§ 11